Koördinate 25°2' N 121°32' O
- Totaal 271,8 vk km
- Totaal (Maart 2009) 2 619 920
- Bevolkingsdigtheid 9 639,2/vk km
- Metropolitaanse gebied 10 072 918
Burgemeester Ko Wen-je (TPP)
Amptelike Webwerf Taipei
Taipei (Chinees: 臺北市) is die hoofstad en tweede grootste stad van die Republiek China op Taiwan met 2 619 920 inwoners (skatting Maart 2009). Die stad op die eiland Taiwan, wat teen die Danshueirivier lê, is die ekonomiese en kulturele sentrum van die eilandrepubliek. Die vernaamste nywerhede is elektriese en elektroniese uitrusting, tekstiele, metale, skeepsbou en motorfietse.
Taipei 101 is 'n finansiële sentrum en tans die tweede hoogste gebou wêreldwyd teen 508 m (ná Burj Khalifa in Doebaai, wat 828 m hoog is). Sy argitektoniese styl simboliseer die bamboesplant, terwyl die syfer "101" na die aantal verdiepings verwys. Die gebou is volgens die ou Chinese leerstellings van feng shui ontwerp. Dit neem die 63 hoëspoed-hysbakke slegs sowat 30 sekondes om die uitkykplekke bo-op te bereik. Die hysbakke is lugdig verseël om te voorkom dat die passasiers se trommelvliese ernstig beseer word.
Ontsluit van "https://af.wikipedia.org/w/index.php?title=Taipei&oldid=2045471"